नई दिल्ली: बॉलीवुड की सबसे पॉपुलर जोड़ी रणवीर सिंह और दीपिका पादुकोण को देश-विदेश में अक्सर एक साथ किसी न किसी जगह स्पॉट होते हुए देखा गया है. मीडिया में यह भी खबर है कि दोनों जल्द ही एक-दूजे के बंधन में बंध सकते हैं. फिलहाल अब रणवीर और दीपिका सोशल मीडिया पर खुलकर एक-दूसरे को प्यार भरे मैसेज भी लिखना शुरू कर दिया है. रणवीर ने हाल ही में अपने इंस्टाग्राम अकाउंट पर एक तस्वीर शेयर की थी, जिस पर दीपिका का तपाक से मैसेज आया. दीपिका ने उस फोटो पर लिखा, ‘इतने हॉट क्यों हो?’ इसके आगे उन्होंने हार्ट, किसिंग और लव इमोजी भी डाली. इसे देखने के बाद यह बिल्कुल मालूम पड़ता है दीपिका अपने रिलेशन को लेकर काफी गंभीर हैं.